jkorsvik/nowiki_second_scrape_merged huggingface dataset:
Arts and Crafts

Arts and Crafts (engelsk for «kunsthåndverk») eller the Arts and Crafts Movement var det engelske navnet på en designretning eller bevegelse som ville gjenreise de estetiske kvalitetene i kunsthåndverket. Bevegelsen oppstod på 1860-tallet og varte til begynnelsen av 1900-tallet med et høydepunkt i Storbritannia og USA mellom 1880 og 1910. Den var inspirert av tankene til den engelske kunstkritikeren John Ruskin, spesielt boken The Stones of Venice (1853) og kapitlet The Nature of Gothic, og arbeidet til designeren William Morris.
Arts and Crafts som reformistisk bevegelse hadde innflytelse på britisk og amerikansk arkitektur, dekorativ kunst, interiør- og møbeldesign, håndverk og selv utformingen av engelske hager. De ledende navnene var William Morris, Charles Robert Ashbee, T. J. Cobden Sanderson, Walter Crane, Nelson Dawson, Phoebe Anna Traquair, Herbert Tudor Buckland, Charles Rennie Mackintosh, Christopher Dresser, Edwin Lutyens, Ernest Gimson, William Lethaby, Edward Schroeder Prior, Frank Lloyd Wright, Gustav Stickley, og kunstnere knyttet til pre-rafaelittene.
I USA er de tilsvarende begrepene for Arts and Crafts markert som «American Craftsman» eller «Craftsman style». Arts and craft er stilen som dominerte før art nouveau/jugendstil. (1890–1910)
Arts and Crafts-bevegelsen startet som en av flere bevegelser som strebet etter en stil som var samtidig og spesifikk for 1800-tallet. Den kom til å bli sett på som en reaksjon mot de eklektiske, historiske stilene og stilimiterende industriproduktene som den industrielle revolusjonen hadde skapt. Bevegelsen ønsket seg håndverkframstilte istedenfor maskintilvirkede produkter og en personlig stil istedenfor de historiske stilene. Imidlertid kan man i den formgivningen som bevegelsen ga opphav til se en viss forkjærlighet til nygotikk og landlig idyll, og mange av produktene som ble laget med gjort noe uferdige for å gi et mer rustikt inntrykk.
Den innflytelsesrike svenske kunsthistorikeren Gregor Paulsson hadde stor sympati med bevegelsen i motsetningen til pre-rafaelittene, som han foraktet, og som bevegelsen blant annet hadde som forutsetning. I henhold til Paulsson var «Morris’ kunstnergjerning forankret i en sosialistisk samfunnsordning, en ikke-marxistisk sosialisme som hvilte mer på en sosial enn på en økonomisk-teoretisk grunnvoll.»


== Referanser ==


== Litteratur ==
Cathers, David M. Furniture of the American Arts and Crafts Movement. The New American Library, Inc., 1981. ISBN 0-453-00397-4
Kaplan, Wendy. "The Art that is Life", The Arts & Crafts Movement in America, 1875–1920. New York: Little, Brown and Company, 1987.


== Eksterne lenker ==
The Arts & Crafts Society Arkivert 12. desember 2012 hos Wayback Machine.
Blackwell, the Arts & Crafts House
Craftsman Perspective – nettsted for Arts and Crafts arkitektur
Wiener Werkstätte
Vienna Sezession
Arts and Crafts in Vienna 1900
Magellan-tåre

Magellan-tåre (Fuchsia magellanica) er en liten, løvfellende busk med en opprett, tett vekstform. Greinene er først stivt opprette, men senere blir de lett hengende. Barken er først vinrød og glatt, men senere blir den brun og oppsprukket. Knoppene er kransstilte eller – sjeldnere – motsatte. Bladene er lansettformet med tagget rand. Oversiden er blank og mørkegrønn, mens undersiden er lysegrønn. Blomstringen skjer over en lang periode fra slutten av juli til midt i oktober. Blomstene henger enkeltvis ned fra bladhjørnene på tynne, røde stilker. Blomsten har fire utstående, røde begerblader og fire små, fiolette kronblader. Pollenbærere og griffel rager langt nedenfor blomsten. Fruktene er saftige bær, som i milde kyststrøk på Sørvestlandet kan bli modne etter en god sommer og høst. I så fall spirer frøene villig, men med planter av meget blandet kvalitet.
Rotnettet består av noen få, høytliggende hovedrøtter med mange, fint forgreinede siderøtter. I hjemlandet pollineres arten av kolibrier. Her i landet klarer insekter det samme. Fruktene er spiselige og forhandles i Chile under navnet chanchitos.
I hjemlandet blir den 5 × 5 m (50 × 50 cm/år). I Norge blir den 1,5 × 1,5 m(25 × 25 cm/år), og dersom den dyrkes utendørs fryser den selv i gode områder helt ned i løpet av vinteren. 
Denne arten vokser på meget fuktige steder i Chile og Argentina: langs vannløp, ved fosser og i fuktige skoger helt ned til Ildlandet. 


== Eksterne lenker ==
(en) Magellan-tåre i Encyclopedia of Life 
(en) Magellan-tåre i Global Biodiversity Information Facility 
(sv) Magellan-tåre hos Dyntaxa 
(en) Magellan-tåre hos ITIS 
(en) Magellan-tåre hos NCBI 
(en) Magellan-tåre hos The International Plant Names Index 
(en) Magellan-tåre hos Tropicos 
(en) Kategori:Fuchsia magellanica – bilder, video eller lyd på Wikimedia Commons 
(en) Fuchsia magellanica – galleri av bilder, video eller lyd på Wikimedia Commons 
Fuchsia magellanica – detaljert informasjon på Wikispecies
Glasskår (film)

Glasskår er en norsk film fra 2002. Filmen er basert på romanen ved samme navn av Harald Rosenløw Eeg


== Handling ==
Filmen handler om Viktor, en elleve år gammel gutt som har én helt i verden, storebroren.
Viktor og kompisen Roger og Arnor prøver å starte et band for å bli kulere. Noe som ikke ser ut til å virke.


== Medvirkende ==


=== Skuespillere ===
Viktor – Eirik Evjen
Roger – Martin Jonny Raaen Eidissen
Arnor – Eirik Stigar
Ole Kristian/ OK – Jonas Lauritzen
Remi – Joachim Rafaelsen
Car – Kristine Skolt Gjertsten
Onkel Reidar – Robert Skjærstad
Arne Prest – Bjarte Hjelmeland
Vidar – Kai Kenneth Hanson
Viktors mor – Janne Kokkin
Viktors far – Lasse Kolsrud
Lille Jonas – Ferdinand Falsen-Hiis


=== Diverse ===
Produsent: Finn Gjerdrum og Torleif Hauge
Regissør: Lars Berg
Fotograf: Gaute Gunnari
Musikk: Sverre Indris Joner


== Referanser ==


== Eksterne lenker ==
(en) Glasskår på Internet Movie Database 
(no) Glasskår i Nasjonalbibliotekets filmografi 
(no) Glasskår hos Filmfront 
(sv) Glasskår i Svensk Filmdatabas 
(da) Glasskår i Danmark Nationale Filminstitut 
(nl) Glasskår på MovieMeter 
(en) Glasskår på AllMovie 
(en) Glasskår på Rotten Tomatoes
KV «Leikvin»

KV «Leikvin» (oppr. «Sjøbris») var mellom 2007 og 2010 et innleid kystvaktfartøy i KV Sør.


== Bakgrunn og ombygging ==
Fartøyet var opprinnelig en kombinert fabrikksnurper/tråler. «Sjøbris» ble bygget av Skala Skipasmidja på Færøyene, og ble sjøsatt i 1969. Båten fungerte som ringnotsnurper og ble bygget om og pusset opp i 1987. I 2006 lå «Sjøbris» i opplag for salg, men ble i 2007 sendt til Stettin i Polen for oppgradering og klargjøring til kystvakttjeneste, etter at kystvakten hadde inngått kontrakt med eierne, Remøy Management.
Mens KV «Leikvin» var i tjeneste var den det eneste skipet i Kystvakt Sør som ikke var gråmalt. Av kostnadshensyn hadde man i stedet valgt å beholde originalfargen, siden skipet etter planen ikke skulle være inne i kystvaktens tjeneste lenge. Skipet var i stedet merket med nasjonalitetskjennetegn. Skipet var også spesielt i kystvaktsammenheng ved at det hadde en hel fiskerifabrikk om bord, på grunn av sin tidligere funksjon som ringnotsnurper. Skipet skulle etter planen være i kystvaktens tjeneste frem til mars 2008, da et nytt fartøy i Barentshav-klassen etter planen skulle overta. Fartøyet ble imidlertid i tjeneste helt frem til 2010.
Fartøyets ansvarsområde var hovedsakelig i Nordsjøen.


== Eksterne lenker ==
Tek kommando på KV Leikvin, mil.no
Herøynytt, KV Leikvin (med bilde)
Herøynytt om overtagelsen
Jesse Metcalfe

Jesse Eden Metcalfe (født 9. desember 1978 i Monterey i California) er en amerikansk skuespiller. Han vokste opp som enebarn i Waterford i Connecticut, hvor han senere arbeidet for stefarens landskaps-firma.
Etter high-school begynte Jesse på The Tisch School of Arts på New York University, opprinnelig for å bli regissør. Mens han gikk på college, jobbet han som modell i reklamer for blant annet magasinene Seventeen og YM. Etter å ha tatt noen få dramatimer på college, var det tydelig for ham at han ville bli skuespiller. Han deltok på en åpen audition sammen med flere hundre skuespillere for såpeoperaen Passions. Resultatet var at han fikk rollen som Miguel Lopez-Fitzgerald, og beholdt den i fem år.
I 2004 fikk han rollen som gartneren John Rowland i TV-serien Frustrerte fruer. Siden da har han vært gjest i mange talkshows og TV-programmer som: Oprah, Ellen og Tony Danza. Reportasjer om ham har blitt publisert i titalls tidsskrifter og ukeblader. Han har også spilt i komedien John Tucker Must Die med blant andre Ashanti, Sophia Bush og Brittany Snow.
Fritiden bruker han på hobbyer som forming, piano og golf. Han spiller også basketball, og du kan se ham spille for Hollywood Knights, et kjendislag som spiller for å samle inn penger til high schools i Sør California.


== Referanser ==


== Eksterne lenker ==
(en) Jesse Metcalfe – kategori av bilder, video eller lyd på Commons 
(en) Jesse Metcalfe på Internet Movie Database 
(sv) Jesse Metcalfe i Svensk Filmdatabas 
(da) Jesse Metcalfe på Filmdatabasen 
(da) Jesse Metcalfe på Scope 
(fr) Jesse Metcalfe på Allociné 
(en) Jesse Metcalfe på AllMovie 
(en) Jesse Metcalfe hos Turner Classic Movies 
(en) Jesse Metcalfe hos Rotten Tomatoes 
(en) Jesse Metcalfe hos The Movie Database 
(en) Jesse Metcalfe på Twitter 
(en) Jesse Metcalfe på Instagram
Stuping under Sommer-OL 1904

Stuping under Sommer-OL 1904. Stuping var med på OL-programmet for første gang i 1904 i St. Louis. Det ble konkurrert i to øvelser, tårnstup og dykking. De var totalt ti deltakere fra to nasjoner.   


== Medaljer ==


=== Tårnstup ===

Fem deltakere fra to nasjoner.


=== Dykking ===

Fem deltakere alle fra USA.
Løiten Lys

Løiten Lys er et lysstøperi på Brenneriroa i Løten kommune. Støperiet ble startet i november 1991 som en énmannsbedrift i kjelleren i disponentboligen til Løiten Brænderi. I 1996 flyttet støperiet til dagens lokaler i Løiten Brænderi. I slutten av desember samme år ble lokalene ødelagt i en brann, men støperiet åpnet igjen i 1997 og er i dag Norges største produsent av håndlagde lys. 


== Eksterne lenker ==
Hjemmeside Løiten Lys
Hjemmeside Løiten Brænderi
Outlawz

Outlawz er en West Coast rap-gruppe som ble stiftet av 2Pac. Det var først på 2Pac's Makaveli-album at Outlawz var med på et par sanger.  Videre laget 2Pac og Outlawz albumet Still I Rise.Men det var ikke før 2000 Outlawz ga ut sitt eget album Ride with Us or Collide with Us. Men albumet floppet, det samme gjorde oppfølgeren Novakane året etter, selv om Outlawz holdt på 2Pac's West Coast thug/gangsta stil, fikk de ikke samme suksess. De jobbet ikke med noen av de høyest profilerte West Coast produsentene eller MC'ene på den tiden heller, selv om de hadde jobbet nært med 2Pac før han døde. Medlem Young Noble samarbeidet med Layzie Bone i 2006 på albumet Thug Brothers. Senere samme år slapp Outlawz albumet Against All Oddz, det ble heller ingen stor suksess.
Outlawz har i tillegg samarbeidet med de norske hiphoperne, Da Playboy Foundation (Oral Bee, Mr. Pimp Lotion & Big Ice), som har bidratt med beats på plata 'Against All Oddz'.Outlawz er idag signert til Young Buck's Cashville Records, der de jobber med deres 2008 prosjekt "Ghetto Gospel". En av flere nye sanger "The Outlawz Ft. Young Buck & Dion – Driving down The Freeway" er mulige å høre på nettet. Outlawz, Young Buck og resten av Cashville Records gav i juni ut mixtapen Cashville Takeover som er mulig å laste ned gratis fra deres myspace side.


== Diskografi ==


=== Studioalbum ===
1999: Still I Rise
2000: Ride wit Us or Collide wit Us
2001: Novakane
2002: Neva Surrenda
2005: Outlaw 4 Life: 2005 A.P.
2006: Against All Oddz
2008: We Want In: The Street LP
2011: Perfect Timing
2016: Livin Legendz
2017: #LastOnezLeft


=== Fellesalbum ===
2006: Can't Sell Dope Forever (med Dead Prez)


== Referanser ==


== Eksterne lenker ==
Offisielt nettsted 
(en) Outlawz på Discogs 
(en) Outlawz på Discogs 
(en) Outlawz på MusicBrainz 
(en) Outlawz på Songkick 
(en) Outlawz på AllMusic 
Outlawz på Twitter 
Outlawz på Facebook
Algebraisk struktur

En algebraisk struktur er en mengde der det er definert en eller flere binære operasjoner. Strukturen blir bestemt av de valgte aksiomene. Operasjonene kan være definert med egenskapene assosiativitet, kommutativitet og distributivitet. Strukturene er som regel utstyrt med ett eller flere identitetselement.
Eksempel på strukturer er grupper, ringer og kropper.
Karl-Gösta Bergström

Karl-Gösta «K-G» Bergström (født 15. juli 1945) er en svensk journalist som arbeider i Sveriges Television som innenrikspolitisk kommentator.
Bergström begynte sin journalistiske karriere som sportsjournalist i Svenska Dagbladet og Upsala Nya Tidning. I 1978 kom han til SVT og Rapport, der han har jobbet siden.
Før Bergström begynte sin journalistiske karriere var han omkring 1970 moderat kommunalpolitiker i Kalix.
Bergström leder nå programmet «Rakt på med K-G Bergström» i SVT.
Humanbiologi

Humanbiologi er læren om hvordan menneskekroppen er oppbygd og fungerer. Humanbiologi blir vanligvis delt inn i to hovedretninger eller fagområder: anatomi og fysiologi.
Bestand

Bestand er et begrep som brukes innen biologien, eksempelvis til å beskrive populasjoner av celler og dyr og forekomster av planter og trær innenfor et begrenset geografisk område. Man kan således snakke om den norske bestanden av elg, et fylkes eller en kommunes elgbestand, hjortebestand og viltbestand med videre. Bestandsbegrepet brukes ofte i tilknytning til jaktbare arter, fiske og skog- og landbruksnæringen.


== Botanikk ==
Bestand er også et ensartet område i skogen og er et sentralt begrep i norsk skogbruk. Vi har i mange år drevet det vi kaller bestandsskogbruk. Det vil si at vi deler skogen inn i ensartede områder (en bestand) og gir området lik behandling. For at dette skal gå an må det innenfor bestanden være lik bonitet og hogstklasse, jevn tetthet og treslagsfordeling. I tillegg skal arealet være over 2 daa. Driftsforholdene skal også være ensartede innenfor bestanden. 
Innenfor skogbruket kalles det ofte "et bestand". Dette er grammatisk feil siden "bestand" er et hankjønnsord og ikke et intetkjønnsord. Korrekt bruk er derfor "en bestand/bestanden". Bruken av artikkel "et" for intetkjønn er dog såpass etablert at bruken av det er så godt som altomfattende.


== Eksterne lenker ==
https://web.archive.org/web/20070927190039/http://iis.hedped.no/vetlesen/skogbruk/
Smaken av hund

Smaken av hund er en norsk dokumentarfilm fra 2006 som tar for seg kjøtt- og meieriindustrien i Norge. Filmen er laget av Are Syvertsen og Jon Martin Førland med støtte fra Fritt ord. Det var egentlig meningen at filmen skulle bli vist på TV 2 3. april 2006, men kanalen trakk seg. NRK har heller ikke villet vise filmen. TV 2 begrunnet valget om å ikke sende den med at kanalen var redd for å bryte presseetiske standarder på grunn av filmens bruk av skjulte kameraer og metoder brukt under intervjuer etter kritikk fra intervjuobjekter.
Med støtte fra Norsk filmfond ble filmen utvidet til en kinofilm og hadde premiere på Bergen internasjonale filmfestival den 19. oktober 2006.
Filmen fikk i 2007 prisen Sølvboken på Roshd Internasjonale Filmfestival i Teheran.
Filmen viser bilder av levende kyllinger som dras inn i en treske maskin.
Priors organisasjonsdirektør uttalte om filmen at enkelte av opptakene måtte være fra utlandet, da Norge ikke bruker slike plukkemaskiner. Filmskaperne svarte at maskinen var filmet på Hærland, i selskap med Prior's veterinær, i mai 2005. Veterinæren responderte at han ikke kunne huske om han hadde vært i følge med et filmteam eller ikke(?).


== Referanser ==


== Eksterne lenker ==
(en) Smaken av hund på Internet Movie Database 
(no) Smaken av hund i Nasjonalbibliotekets filmografi 
(no) Smaken av hund hos Filmfront 
(no) Smaken av hund – nrk.no
(no) TV 2 stoppet dokumentar - vg.no
(no) Smaken av hund - Film ; 1-12
Spurter (syklist)

En spurter i sykling er en landeveissyklist eller banesyklist som kan levere en eksplosiv avslutning på et løp ved å akselerere hurtig til en høy hastighet, ofte ved hjelp av dragsuget til en annen syklist eller en gruppe syklister i en taktisk manøver for å spare krefter og energi.


== Landeveissykling ==
Sprintere har et større antall hurtigrykkende muskelfibrer enn andre typer syklister. Sprintere har også ofte en større kroppsbygning, og den store beinstyrken og sterke overkroppen spurterne har, gjør at de kan komme opp i stor fart i kortere perioder, noe som er nødvendig i jevne avslutninger. Noen sprintere har en høy toppfart, men trenger en lang strekning for å nå denne, mens andre kan akselerere til en høy hastighet på noen få meter.
En spurter er vanligvis tyngre enn andre syklister, og er derfor begrenset til flate løyper. Det er vanlig at sprintere faller av hovedfeltene i løp med kategoriserte stigninger.
Ulike spurtere foretrekker ulike typer spurter. Noen foretrekker å skyte fart, mens andre liker å ligge i dragsuget bak lagkamerater eller motstanderer. Noen spurtere foretrekker lette stigninger i avslutningene, mens andre foretrekker flate spurter, eller til og med i nedoverbakker. En spurter som Mario Cipollini for eksempel, kunne vinne alle typer spurter, utenom de med stigninger.


== Taktikk ==

I tradisjonelle landeveisløp kan spurterne vente tålmodig til de siste hundre meterne av løpet før de setter inn topphastigheten. Mange av løpene blir avgjort i massespurter der mange av spurterne har lagkamerater som holder tempoet oppe og skaper dragsug som sprinteren kan ligge i og spare krefter, noe som øker sjansene til å vinne spurten.
Mario Cipollini perfeksjonerte lagspillet i spurter i 1990-årene. Laget hans lå fremst i feltet og holdt en høy hastighet som gjorde det svært vanskelig for syklister med svakere spurtferdigheter å stikke fra. De sørget også for at Cipollini lå godt posisjonert i forhold til de andre spurterne. Senere har andre spurtere som Alessandro Petacchi designet laget sitt for å få ett best mulig utgangspunkt i spurtene.
Spurterne kan også konkurrere i innlagte spurter underveis i et ritt. I etapperitt, som for eksempel Tour de France, legges poeng i innlagte spurter og i avslutningen av etappen sammen i en poengkonkurranse. Den konkurransen blir ofte vunnet av den mest stabilt gode spurteren under rittet. Tyske Erik Zabel vant den grønne poengtrøya i Tour de France mellom 1996 og 2001.
Mange av klassikerne, som for eksempel Milano–Sanremo, favoriserer spurterne og avsluttes som oftest i en massespurt. Erik Zabel fikk kallenavnet «Mr. Milan-Sanremo» etter å ha vunnet éndagsrittet fire ganger.
Lymfesystem

Lymfesystemet er et åresystem som består av lymfe, lymfeårer og lymfevev (herunder ansamlinger kalt lymfeknuter). Lymfeårene begynner blindt ute i vevet og tømmer seg i en vene bak kragebeinet. Oppgavene til lymfesystemet er å transportere fett fra tarmen og overskuddsvæske fra vevet til blodbanen, rense lymfe, hindre betennelser og ødelegge mikroorganismer.


== Lymfesystemets oppgaver ==
Lymfesystemet har fire viktige oppgaver:

Samle opp overflødig væske.
Fange opp ulike elementer som har trengt seg ut gjennom blodkarene.
Ta hånd om kroppens forsvar mot virus, bakterier og kreft.
Transportere fett fra tarmene og ut i kroppen.Det er flest lymfekar i huden, slimhinnene og subserøse vev. Sentralnervesystemet, benmargen og det indre øret inneholder ikke lymfekar.


== Annet ==
På mange måter kan lymfesystemet betraktes som er transportmiddel for kroppens hvite blodlegemer. Dette er en meget viktig oppgave ettersom det er de hvite blodlegemene som beskytter kroppen mot infeksjoner og sykdommer.
Lymfesystemet består av lymfeårer, lymfekjertler, milten og annet lymfoid vev i ulike organer. Lymfekjertlene er samlet i klynger ved blodkarene.
De største lymfekjertlene finnes i lysken, i armhulene, i halsen og i buken. På disse stedene foregår det en storopprydning av elementer som kan skade kroppen dersom de ikke skilles ut. Dette kan være avfallstoffer som mikroorganismer, brukte blodceller og små sotpartikler
Christine Nesbitt

Christine Nesbitt (født 17. mai 1985 i Melbourne, Australia) er en kanadisk skøyteløper.  
Nesbitt vokste opp i London, Ontario, der hun begynte med kortbaneløp som 12-åring. Hun var den beste juniorløperen i Ontario og hun hevdet seg også nasjonalt. Hun byttet til hurtigløp og flyttet til Calgary i 2003. I 2005 kvalifiserte hun seg for det canadiske verdenscuplaget og VM enkeltdistanser i Inzell, der hun ble nr 17 både på 1000 m og 1500 m.
Hun deltok på det canadiske laget som tok sølv i lagtempo under OL i Torino 2006. I 2007 tok hun gull i lagtempo sammen med Kristina Groves og Shannon Rempel, og bronse på 1000 m under VM enkeltdistanser i Salt Lake City.
Etter å ha tatt fire verdenscupseire på 1000 m i forkant av OL i Vancouver 2010, samt to seire på 1500 m, var hun den store favoritten til å vinne OL-gull på 1000 m på hjemmebane. Nesbitt innfridde og vant OL-gull på 1000 m med en margin på 2 hundredels sekund til Annette Gerritsen fra Nederland. Hun ble verdensmester i sprint i 2011. Under Sprint-VM 2012 ble hun den aller første kvinne til å underskride 1.13,00 på 1000m da hun gikk på 1.12,68, og forbedret den tidligere verdensrekorden med 43 hundredeler.


== Personlige rekorder ==


== Meritter ==


=== Verdensrekorder ===
Liste over verdensrekordnoteringer gjort av Christine Nesbitt.

Lagtemporekorden er gjort på lag med Kristina Groves og Brittany Schussler.


=== Sammenlagt i Verdenscupen ===
Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.


== Referanser ==


== Eksterne lenker ==
Offisielt nettsted 
(en) Christine Nesbitt – kategori av bilder, video eller lyd på Commons 
(de) Christine Nesbitt – Munzinger Sportsarchiv 
(en) Christine Nesbitt – Olympics.com 
(en) Christine Nesbitt – Olympic.org 
(en) Christine Nesbitt – Olympedia 
(en) Christine Nesbitt – Sports-Reference (OL-resultater – arkivert) 
(en) Christine Nesbitt – databaseOlympics.com (arkivert) 
(en) Christine Nesbitt – Canadian Olympic Committee 
(en) Christine Nesbitt – Speedskatingbase.eu 
(en) Christine Nesbitt – SpeedSkatingNews.info 
(en) Christine Nesbitt – SpeedSkatingStats.com 
(en) Christine Nesbitt – Offisielle hjemmeside.
(en) London Speed Skating Club – Offisielle hjemmeside.
«Christine Nesbitt» (engelsk). Skateresults.com. Arkivert fra originalen 11. februar 2008. Besøkt 29. januar 2012. 
(en) Profil på Jakub Majerski's Speedskating database (Adelskalender distanser og sammenlagt)
(en) Profil på ISU sine nettsider. (distanseresultater)
(en) Profil på SpeedskatingResults.com (personlige rekorder og resultater)
«Athletes : Christine Nesbitt». Sochi2014.com. 6. juli 2014. Arkivert fra originalen 6. juli 2014. Besøkt 26. august 2015. 
(en) Profil på SpeedskatingCanada
(en) Oscar Award winner 2012, «Oscar» no. 54 : Christine Nesbitt (oppdatert pêr april 2012) – på skoytesport.noBilder(en) Bilder på SpeedSkatingPhotos.info/DesgPhoto.com
François Bayrou

François Bayrou (født 25. mai 1951 i Bordères) er en fransk politiker som fra mai til juni 2017 var justisminister i regjeringen ledet av statsminister Édouard Philippe. Han er leder for sentrumspartiet Demokratisk bevegelse (MoDem). Han var kandidat i presidentvalget i Frankrike i 2002, 2007 og 2012, men gikk ikke i noen av årene videre til den avgjørende runden. 
Fra 1998 til 2007 var han leder for partiet Union for fransk demokrati (UDF). Deretter etablerte og ledet han partiet Demokratisk bevegelse, MoDem. Bayrou har vært medlem av det europeiske parlamentet og utdannelsesminister i Édouard Balladur og Alain Juppés regjeringer fra 1993 til 1997. Han var medlem av den franske nasjonalforsamlingen fra 1998 til 2012 da han tapte gjenvalg.Etter at Emmanuel Macron ble president i mai 2017 og Édouard Philippe ble utnevnt til statsminister, fikk Bayrou plass i regjeringen som justisminister med rang som ministre d'État.


== Referanser ==


== Eksterne lenker ==
(en) François Bayrou – kategori av bilder, video eller lyd på Commons 
(en) François Bayrou – galleri av bilder, video eller lyd på Commons 
(fr) François Bayrou på Twitter 
(fr) François Bayrou på Facebook 
(en) François Bayrou hos Europaparlamentet 
(en) Francois Bayrou - or the power of self-belief, BBC, 25. januar 2012